Die Abrahamitiese gelowe is ’n groep Semities geïnspireerde godsdiensgemeenskappe wat daarop aanspraak maak dat dit van die Judaïsme van die antieke Israeliete afstam en die God van Abraham aanbid. Dit is monoteïstiese gelowe: Hulle aanbid net een God, die unieke God. Die term kom van die patriarg Abraham, ’n belangrike figuur in die Ou Testament wat deur Christene, Moslems en ander erken word. Abrahamieste godsdienste het wêreldwyd versprei nadat die Christelike geloof in die 4de eeu deur die Romeinse Ryk aanvaar is en Islam van die 7de eeu af deur die Islamitiese ryke. Die groot Abrahamitiewe gelowe, in chronologiese volgorde van hul stigting, is Judaïsme (7de eeu v.C.), die Christendom (1ste eeu) en Islam (7de eeu). Dit is die drie Abrahamitiese gelowe met die grootste getal volgelinge. Ander Abrahamitiese gelowe met minder volgelinge sluit in Samaritanisme, die Droese, Babisme, Baha’i en Rastafarianisme. In 2005 is 54% van die wêreldbevolking (3,6 miljard mense) beskou as volgelinge van ’n Abrahamitiese geloof, sowat 32% as volgelinge van ander gelowe en 16% as aanhangers van geen georganiseerde geloof nie.